CELEX: 62014CN0236
Language: ro
Date: 2014-05-12 00:00:00
Title: Cauza C-236/14: Acțiune introdusă la 12 mai 2014 – Comisia Europeană/Irlanda

7.7.2014   
            
            
               RO
            
            
               Jurnalul Oficial al Uniunii Europene
            
            
               C 212/22
            
         Acțiune introdusă la 12 mai 2014 – Comisia Europeană/Irlanda
   (Cauza C-236/14)
   2014/C 212/25
   Limba de procedură: engleza
   
      Părțile
   
   
      Reclamantă: Comisia Europeană (reprezentanți: P. Hetsch, K. Herrmann și L. Armati, agenţi)
   
      Pârâtă: Irlanda
   
      Concluziile reclamantei
   
   
               —
            
            
               Constatarea faptului că, prin neadoptarea de măsuri pentru a transpune definițiile cuprinse în articolul 2 literele (f), (h), (m), (n) și (o) și obligațiile prevăzute la articolul 3 alineatele (2) și (4), la articolul 5, la articolul 13 alineatul (1) literele (a)-(e), la articolul 15 alineatul (6) litera (e), la articolul 16 alineatele (1), (3), (5), (6), alineatul (7) a doua teză și alineatul (8), la articolul 17 alineatele (1)-(5), la articolul 17 alineatul (6) în ceea ce privește biolichidele, la articolul 17 alineatul (8), la articolul 18 alineatele (1) și (3) în ceea ce privește biolichidele, la articolul 18 alineatul (7), la articolul 19 alineatele (1) și (3), la articolul 21 alineatul (1) a doua teză și în anexele II-V și VII la Directiva 2009/28/CE (1) a Parlamentului European și a Consiliului din 23 aprilie 2009 privind promovarea utilizării energiei din surse regenerabile, de modificare și ulterior de abrogare a Directivelor 2001/77/CE și 2003/30/CE sau, în orice caz, prin faptul că nu a notificat astfel de prevederi Comisiei, Irlanda nu și-a îndeplinit obligațiile care îi revin în temeiul articolului 27 alineatul (1) din respectiva directivă;
            
         
               —
            
            
               Obligarea Irlandei, în temeiul articolului 260 alineatul (3) TFUE, la plata unei penalități cu titlu cominatoriu în valoare de 25  447,50 euro pe zi, începând din data pronunțării hotărârii, sumă care să fie plătită în contul resurselor proprii ale Uniunii, pentru neîndeplinirea obligației de a notifica măsurile de transpunere a unei directive adoptate în conformitate cu o procedură legislativă și
            
         
               —
            
            
               obligarea Irlandei la plata cheltuielilor de judecată.
            
         
      Motivele și principalele argumente
   
   Termenul pentru transpunerea directivei a expirat la 5 decembrie 2010.
   
      (1)  JO L 140, p. 16.